El Campus Pasqües prepara la seua tercera edició per a xiquets i xiquetes de 3 a 12 anys
09 de març 2020

La delegació d'Esports de l'Ajuntament de Sagunt ha organitzat, del 9 al 17 d'abril, la tercera edició del Campus Pasqües. Este programa d'activitats lúdico-esportives, durant el període de vacacions de Setmana Santa i Pasqua, està destinat a xiquets i xiquetes de 3 a 12 anys. La iniciativa es desenvoluparà en el Poliesportiu Municipal (internúclis) de matins de 8.30 a 15.30 hores.

  

Els xicotets podran gaudir de les instal·lacions del pavelló poliesportiu, on practicaran activitats lúdico-esportives molt variades, que es recullen dins del Programa Esport en Edat Escolar, com natació, bàsquet, futbol, voleibol i moltes altres més.

El termini d'inscripció serà del 23 fins a 31 març i el preu de la inscripció és de 40 euros (5 dies laborables amb menjador inclòs), amb les bonificacions que s'apliquen a este tipus de taxes. Les places per a esta activitat són limitades segons el rang d'edat: de 3 a 8 anys, 50 places; de 6 a 8 anys, 60 places i de 9 a 12 anys, 20 places. I, com a novetat d'esta nova edició, a través de la plataforma web de l'Ajuntament de Sagunt (https://aytosagunto.apuntate.online/pio/) es podran realitzar les inscripcions i pagaments, amb la finalitat d'oferir un servici més còmode a l'usuari. Per a més informació: 962655879.

  

![](/media/yu5o5jhw/78_c_campus.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-campus-pasques-prepara-la-seua-tercera-edicio-per-a-xiquets-i-xiquetes-de-3-a-12-anys/ "Facebook")
*   [](http://twitter.com/share?url=https://aytosagunto.es/va/actualitat/el-campus-pasques-prepara-la-seua-tercera-edicio-per-a-xiquets-i-xiquetes-de-3-a-12-anys/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-campus-pasques-prepara-la-seua-tercera-edicio-per-a-xiquets-i-xiquetes-de-3-a-12-anys/ "Linked In")
*   [](mailto:?body=https://aytosagunto.es/va/actualitat/el-campus-pasques-prepara-la-seua-tercera-edicio-per-a-xiquets-i-xiquetes-de-3-a-12-anys/)